stanford-oval/wikipedia huggingface dataset:
สภาพแข็งทื่อหลังตาย
ระยะเวลาการเกิด

โดยปกติระยะเวลาการเกิดสภาพแข็งทื่อหลังตายจะเริ่มเกิดประมาณ 1-2 ชั่วโมงหลังตาย และเกิดการแข็งตัวเต็มทั่วร่างกายประมาณ 6-12 ชั่วโมง ก่อนที่จะเริ่มมีการอ่อนตัวลงอีกครั้งพร้อมกับการเน่าเปื่อยของร่างกาย กล้ามเนื้อภายในร่างกายจะเริ่มแข็งตัวพร้อมกันทุกมัด แต่กล้ามเนื้อบริเวณมัดเล็ก ๆ เช่น บริเวณข้อเล็ก ๆ เช่นข้อนิ้วมือ กราม และคอจะปรากฏให้ตรวจพบได้อย่างชัดเจนและรวดเร็วกว่ากล้ามเนื้อมัดใหญ่ กล้ามเนื้อมัดเล็กที่พบก่อนมักจะเป็นกล้ามเนื้อมัดเล็กที่ใช้ในการเคี้ยวอาหาร เพราะฉะนั้นเมื่อทำการชันสูตรพลิกศพจะพบว่าขากรรไกรมีการแข็ง กดไม่ลงก่อนกล้ามเนื้อมัดอื่น ๆ จากนั้นจะพบที่บริเวณนิ้วมือ แขน ขาแล้วจึงถึงบริเวณลำตัว
ถ้าสภาพแข็งทื่อหลังตายถูกทำลายไปเช่น ศพถูกจับดึงแขนที่งอพับแข็งเกร็งออก สภาพของแขนที่ถูกดึงออกมา ก็จะใม่ปรากฏสภาพแข็งทื่อหลังตายอีกต่อไป เพราะสภาพแข็งทื่อหลังตาย มีระยะเวลาแปรเปลี่ยนไปตามลักษณะและสภาพของร่างกายทั้งก่อนและหลังตาย  ซึ่งระยะเวลาของสภาพแข็งทื่อหลังตายจะเริ่มต้นที่ระยะเวลาประมาณ 1–2 ชั่วโมง ก่อนจะปรากฏเต็มที่ประมาณ 6-12 ชั่วโมง และสลายไปภายหลังระยะเวลาประมาณ 24 ชั่วโมง เมื่อสภาพแข็งทื่อหลังตายสลายไปหมด สภาพของศพก็จะกลับมาอ่อนตัวเช่นเดิม
ประโยชน์ของสภาพแข็งทื่อหลังตาย

สภาพแข็งทื่อหลังตาย สามารถนำใช้ประโยชน์ในการสืบสวนเกี่ยวกับกรณีศพที่ถูกเคลื่อนย้ายไปมาได้ เช่น กรณีที่พบศพตายในท่านั่งบนเก้าอี้ เมื่อระยะเวลาผ่านไปประมาณ 4-5 ชั่วโมง สภาพศพก็จะเกิดสภาพแข็งทื่อหลังตาย ทำให้ร่างกายแข็งตัวอยู่ในท่านั่ง ถ้ามีผู้อื่นมาเคลื่อนย้ายศพให้อยู่ในท่านอน แขนขาของศพก็จะคงยกแข็งค้างเสมือนยังอยู่ในท่านั่งนั้น จนกว่าสภาพแข็งทื่อหลังตายจะถูกทำลายไป กล้ามเนื้อของเส้นขนที่ดึงให้ขนตั้งในขณะที่กลัวหรือเสียวนั้น ก็จะแข็งตัวด้วยหลังตายจึงสามารถเห็นศพมีการ "ขนลุก" ภายหลังการตายได้ และกล้ามเนื้อของถุงเก็บน้ำอสุจิ (อังกฤษ: Seminal Vesicle) ก็จะแข็งตัวและบีบเอาน้ำอสุจิออกมาภายหลังตายด้วย ดังนั้นการชันสูตรพลิกศพหากพบว่าศพมีน้ำอสุจิออกมา ก็ไม่จำเป็นว่ามีการร่วมเพศก่อนตายแต่อย่างใด
ดูเพิ่ม

การเปลี่ยนแปลงหลังการตาย
รอยเขียวช้ำหลังตาย
การลดลงของอุณหภูมิร่างกายหลังตาย
สมบัติแบร์ตูวีล

สมบัติแบร์ตูวีล (อังกฤษ: Berthouville Treasure) เป็นเครื่องเงินโรมันที่ขุดพบระหว่างการไถนาที่หมู่บ้านวีเลอเรที่เมืองแบร์ตูวีลในจังหวัดเออร์ แคว้นโอต-นอร์ม็องดี ทางตอนเหนือของประเทศฝรั่งเศสในเดือนมีนาคมปี ค.ศ. 1830  สมบัติได้รับการซื้อเมื่อพบเป็นจำนวนเงินเพียง 15,000 ฟรังก์ ในปัจจุบันสมบัติแบร์ตูวีลได้รับการรักษาไว้ที่แผนกเหรียญตรา, หอสมุดแห่งชาติแห่งประเทศฝรั่งเศสในกรุงปารีสในประเทศฝรั่งเศส
ประวัติ

สมบัติแบร์ตูวีลพบเมื่อคันไถไปชนเอากับกระเบื้องโรมันซึ่งเมื่อร่อนขึ้นมาก็ได้พบสมบัติของเทวสถานที่ได้รีบทำการฝังเพียง 20 เซนติเมตรจากผิวดินปัจจุบัน สมบัติดังกล่าวเป็นของเทวสถานที่อุทิศให้แก่เทพเมอร์คิวรีผู้ที่จูเลียส ซีซาร์ระบุว่าเป็นเทพองค์สำคัญของกอล
สมบัติแบร์ตูวีลเครื่องเงินและโลหะอื่น ๆ หลายประเภท หลายคุณสมบัติ และ หลายช่วงเวลาราวระหว่างคริสต์ศตวรรษที่ 1 จนถึงปลายคริสต์ศตวรรษที่ 2 สมบัติแบร์ตูวีลเป็นเพียงหนึ่งในสามที่ทราบแน่นอนว่าเป็นสมบัติของเพกันที่พบในกอลและบริทาเนีย สมบัติดังกล่าวได้รับการฝังไว้ราวปลายคริสต์ศตวรรษที่  2 ถึงต้นคริสต์ศตวรรษที่ 3 ที่รวมทั้งเหยือกเงินที่ทำในอิตาลีในคริสต์ศตวรรษที่ 1 ด้วย
สมบัติแบร์ตูวีลประกอบด้วยสิ่งต่างรวมทั้งสิ้น 93 ชิ้น บางชิ้นก็เป็นหูหรือชิ้นส่วนที่แยกจากตัวภาชนะ ที่มีน้ำหนักรวมทั้งสิ้นด้วยกัน 25 กิโลกรัม สิ่งของส่วนใหญ่เป็นชามคุ่ม, ถ้วย และ เหยือก แต่ก็รวม ภาชนะ phiale ที่ใช้สำหรับการสังเวยด้วยการเทเครื่องดื่ม และรูปปั้นเทพเมอร์คิวรีเล็กอีกสองชิ้น ชิ้นใหญ่สูง 60 เซนติเมตร และรูปปั้นครึ่งตัวของเทพีที่อาจจะเป็นเทพีมาเอียที่สันนิษฐานโดยรูธ ลีดเดอร์-นิวบีย์ ผู้ให้ความเห็นโดยทั่วไปอีกว่า "ลัทธินิยมอาจาจจะเป็นแบบโรมันที่นำมาจากเทพเคลต์" ซึ่งในกรณีนี้นิมฟ์ที่เกี่ยวข้องกับเทพเมอร์คิวรีของกอลก็จะมีน่าจะมีชื่อเป็นภาษากอล ชามสี่ใบมีสัญลักษณ์และคำจารึกที่เกี่ยวกับเทพเมอร์คิวรี VSLM, "votum solvit libens merito". ภาชนะอีก 9 ใบเป็นเครื่องใช้ที่ทำด้วยเงินชั้นดีสำหรับบ้านเรือนจากคริสต์ศตวรรษที่ 1 ที่มีสัญลักษณ์ที่เชื่อมโยงกับไดโอนิซัสที่เป็นสิ่งอุทิศของคิว. โดมิเชียส ทูทัส ที่รวมทั้งถ้วยสำหรับดื่มคู่หนึ่ง (scyphi) ที่มีภาพ ไดโอนิซัสของเซนทอร์s และเหยือกไวน์อีกคู่หนึ่ง
การขุดค้นในบริเวณที่พบสมบัติระหว่างปี ค.ศ. 1861 ถึง ปี ค.ศ. 1862 และในปี ค.ศ. 1986 พบโรงละครกอล-โรมัน และเทวสถานที่อาจจะเป็นสถานที่ที่เป็นที่อุทิศของสิ่งที่พบ
ดูเพิ่ม

กรุสมบัติ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สมบัติแบร์ตูวีล
ภาชนะ phiale ส่วนหนึ่งของสิ่งอุทิศโดยคิว. โดมิเชียส ทูทัสแก่เทวสถาน
อคิลลีสโศรกเศร้ากับความตายของสหายพาโทรคลัสบนเหยือกเงินส่วนหนึ่งของสิ่งอุทิศโดยคิว. โดมิเชียส
สมัยคลาสสิก

ระวังสับสนกับ สมัยโบราณ
วิหารพาร์เธนอน สัญลักษณ์ทางวัตถุที่โดดเด่นที่สุดอย่างหนึ่งของสมัยคลาสสิก โดยเป็นตัวแทนของอารยธรรมและวัฒนธรรมของกรีซโบราณ
สมัยคลาสสิก (อังกฤษ: classical antiquity หรือ classical era หรือ classical period) เป็นคำที่ใช้กว้าง ๆ สำหรับสมัยประวัติศาสตร์วัฒนธรรมที่มีศูนย์กลางอยู่ในบริเวณเมดิเตอร์เรเนียนที่ประกอบด้วยการผสมผสานระหว่างกรีกโบราณกับโรมันโบราณที่เรียกว่า โลกกรีก-โรมัน สมัยคลาสสิกเป็นสมัยที่วรรณคดีกรีกและละตินมีความรุ่งเรือง
สมัยคลาสสิกถือกันว่าเริ่มขึ้นเมื่อมีการบันทึกวรรณกรรมกรีกเป็นครั้งแรกที่เริ่มด้วยมหากาพย์ของโฮเมอร์ ราวศตวรรษที่ 8 ถึง 7 ก่อนคริสต์ศตวรรษ และดำเนินต่อมาจนกระทั่งถึงสมัยการเผยแพร่ของคริสต์ศาสนาและการล่มสลายของจักรวรรดิโรมันในคริสต์ศตวรรษที่ 5 จนมาสิ้นสุดลงในปลายสมัยโบราณตอนปลาย ราว ค.ศ. 300–600 ผสานต่อไปยังสมัยกลางตอนต้น (ค.ศ. 600–1000) ยุคสมัยอันยาวนานนี้ครอบคลุมวัฒนธรรมที่แตกต่างกันในหลายบริเวณของช่วงระยะเวลานั้น สมัยคลาสสิกอาจจะหมายถึงสมัยอันเป็นสมัยอุดมคติโดยผู้คนในสมัยต่อมา ตามคำกล่าวของเอดการ์ อัลเลน โพ ที่ว่า "ความรุ่งโรจน์ของกรีก ความยิ่งใหญ่ของโรมัน"
วัฒนธรรมของกรีกโบราณมีอิทธิพลเป็นอันมากต่อภาษา ระบบการปกครอง ระบบการศึกษา ปรัชญา วิทยาศาสตร์ ศิลปะ และสถาปัตยกรรมของยุคใหม่ และเป็นเชื้อที่นำมาสู่ยุคฟื้นฟูศิลปวิทยาต่อมาในยุโรปตะวันตก และต่อมาในยุคฟื้นฟูคลาสสิกในคริสต์ศตวรรษที่ 18 และ 19
ดูเพิ่ม

สมัยโบราณ
| ด ค กประวัติศาสตร์ยุโรป |
| --- | --- |
สมัยก่อนประวัติศาสตร์:  ยุคหินเก่าในยุโรป  ยุคหินใหม่ในยุโรป  ยุคสัมริดในยุโรป  ยุคเหล็กในยุโรป 
สมัยคลาสสิก:  กรีซยุคคลาสสิก  สาธารณรัฐโรมัน  สมัยเฮลเลนิสต์  จักรวรรดิโรมัน  ศาสนาคริสต์ยุคแรก ศาสนาคริสต์ในปลายสมัยโบราณ  วิกฤตการณ์คริสต์ศตวรรษที่ 3  การล่มสลายของจักรวรรดิโรมันตะวันตก  สมัยโบราณตอนปลาย 
สมัยกลาง:  สมัยกลางตอนต้น  สมัยการย้ายถิ่น  ศาสนาคริสต์ในสมัยกลาง การเผยแพร่ศาสนาคริสต์  ราชอาณาจักรแฟรงก์  จักรวรรดิไบแซนไทน์  รัฐสันตะปาปา  จักรวรรดิบัลแกเรีย จักรวรรดิที่หนึ่ง  จักรวรรดิที่สอง  สาธารณรัฐพาณิชยนาวี เวนิส  เจนัว  ปิซา  อามาลฟี  ยุคไวกิง  จักรวรรดิรุสเคียฟ  ราชบัลลังก์อารากอน  จักรวรรดิโรมันอันศักดิ์สิทธิ์  สมัยกลางยุครุ่งโรจน์  สาธารณรัฐฟลอเรนซ์  ระบบฟิวดัล  สงครามครูเสด  การรุกรานของมองโกล  จักรวรรดิเซอร์เบีย  สมัยกลางตอนปลาย  กาฬมรณะ  สงครามร้อยปี  สหภาพคาลมาร์ 
สมัยใหม่ตอนต้น:  สมัยฟื้นฟูศิลปวิทยา  ศาสนาคริสต์ในสมัยใหม่ การปฏิรูปศาสนาฝ่ายโปรเตสแตนต์  ยุคแห่งการสำรวจ  สมัยบารอก  แกรนด์ดัชชีตอสคานา  สงครามสามสิบปี  ระบอบสมบูรณาญาสิทธิราชย์  จักรวรรดิออตโตมัน  จักรวรรดิโปรตุเกส  จักรวรรดิสเปน  ฝรั่งเศสสมัยใหม่ตอนต้น  เครือจักรภพโปแลนด์–ลิทัวเนีย  รัฐเฮตมานคอสแซค  จักรวรรดิสวีเดน  สาธารณรัฐดัตช์  จักรวรรดิบริติช  ราชาธิปไตยฮาพส์บวร์ค  จักรวรรดิรัสเซีย  ยุคเรืองปัญญา 
สมัยใหม่ตอนหลัง:  ยุคแห่งการขยายตัวนอกยุโรป  การปฏิวัติอุตสาหกรรม  การปฏิวัติฝรั่งเศส  สงครามนโปเลียน  การตื่นตัวของกระแสชาตินิยม  การปฏิวัติ ค.ศ. 1848  สงครามโลกครั้งที่หนึ่ง  การปฏิวัติรัสเซีย  สมัยระหว่างสงคราม  สงครามโลกครั้งที่สอง  สงครามเย็น  การรวมตัวของยุโรป  การระบาดทั่วของโควิด-19 และสายพันธ์ย่อยลูกผสมเดลตาครอน (ค.ศ. 2020-22)  การรุกรานยูเครนโดยรัสเซีย 
ดูเพิ่ม:  ศิลปะตะวันตก  ประวัติศาสตร์ทางพันธุกรรมของยุโรป  ประวัติศาสนาคริสต์  ประวัติศาสตร์ภูมิภาคเมดิเตอร์เรเนียน  ประวัติศาสตร์สหภาพยุโรป  ประวัติศาสตร์วัฒนธรรมตะวันตก  ประวัติศาสตร์ทางการเดินเรือของยุโรป  ประวัติศาสตร์ทางทหารของยุโรป  ขบวนการครูเสด
สมมุติว่า..? ปี 2

ฤดูกาลของรายการโทรทัศน์
| สมมุติว่า> .? ปี 2 |
| --- | --- |
ฤดูกาลที่ 2
นำแสดง: เจฟฟรีย์ ไรต์
ประเทศ: สหรัฐ
จำนวนตอน: 9
การออกอากาศ
เครือข่าย: ดิสนีย์+
ออกอากาศ: 22 ธันวาคม ค.ศ. 2023 (2023-12-22) – 30 ธันวาคม ค.ศ. 2023 (2023-12-30)
ลำดับฤดูกาล
← ก่อนหน้า สมมุติว่า..? ปี 1
สมมุติว่า..? ฤดูกาลที่ 2 (อังกฤษ: What If...?) เป็นฤดูกาลที่สองของซีรีย์กวีนิพนธ์แอนิเมชันอเมริกันเรื่อง สมมุติว่า..? อิงจากซีรีส์ของมาร์เวลคอมิกส์ในชื่อเดียวกัน มีเนื้อเรื่องเกี่ยวกับการสำรวจเส้นเวลาอื่น ๆ ในพหุจักรวาลที่แสดงให้เห็นว่าจะเกิดอะไรขึ้นหากเหตุการณ์สำคัญจากภาพยนตร์ของจักรวาลภาพยนตร์มาร์เวล (MCU) เกิดขึ้นแตกต่างกัน ฤดูกาลนี้ผลิตโดยมาร์เวลสตูดิโอส์แอนิเมชัน โดยมีเอ. ซี. แบรดลีย์ ทำหน้าที่เป็นหัวหน้านักเขียนและไบรอัน แอนดรูว์ เป็นผู้กำกับเป็นหลัก แอนิเมชันสำหรับซีซันนี้จัดทำโดย Flying Bark Productions, Stellar Creative Lab และ SDFX Studios โดยมีสก็อตต์ ไรต์ และ สเตฟาน แฟรงค์ ทำหน้าที่เป็นหัวหน้าฝ่ายแอนิเมชัน
เจฟฟรีย์ ไรท์ รับบทเป็น วอชเชอร์ ผู้บรรยายซีรีส์นี้ ร่วมกับนักแสดงภาพยนตร์เอ็มซียูหลายคนที่กลับมารับบทเดิม การพัฒนาของฤดูกาลนี้เริ่มต้นในเดือนธันวาคม ค.ศ. 2019 โดยบทของฤดูกาลเขียนขึ้นระหว่างเดือนมกราคมถึงตุลาคม ค.ศ. 2020 ท่ามกลางการระบาดทั่วของโควิด-19 แบรดลีย์และแอนดรูว์ได้รับการเปิดเผยว่าจะกลับมาในเดือนพฤศจิกายน ค.ศ. 2021 หลังจากนั้น สเตฟาน แฟรงค์ หัวหน้าฝ่ายแอนิเมชั่นของฤดูกาลที่ 1 ได้รับการเปิดเผยว่าเป็นผู้กำกับอีกคนภายในเดือนธันวาคม ค.ศ. 2023
ฤดูกาลที่สองเปิดตัวในวันที่ 22 ธันวาคม ค.ศ. 2023 บนดิสนีย์+และเผยแพร่แต่ละตอนทั้งหมดเก้าตอนทุกวันจนถึงวันที่ 30 ธันวาคม โดยเป็นส่วนหนึ่งของเฟสที่ 5 ของจักรวาลภาพยนตร์มาร์เวล
รายชื่อตอน

| ตอน ทั้งหมด | ตอนในฤดูกาล | ชื่อ | กำกับโดย | เขียนโดย | วันเผยแพร่เดิม |
| --- | --- | --- | --- | --- | --- |
| 10 | 1 | "สมมุติว่า... เนบิวลาเข้าร่วมโนวาคอร์ป?" | สเตฟาน แฟรงค์ | แมทธิว ชอนซีย์ | 22 ธันวาคม ค.ศ. 2023 (2023-12-22) |
| 11 | 2 | "สมมุติว่า... ปีเตอร์ ควิลล์โจมตีฮีโร่ที่แข็งแกร่งที่สุดในโลก?" | ไบรอัน แอนดรูว์ | แมทธิว ชอนซีย์ | 23 ธันวาคม ค.ศ. 2023 (2023-12-23) |
| 12 | 3 | "สมมุติว่า... แฮปปี้ โฮแกนพิทักษ์คริสต์มาส?" | ไบรอัน แอนดรูว์ | เอ.ซี. แบรดลีย์ และ แมทธิว ชอนซีย์ | 24 ธันวาคม ค.ศ. 2023 (2023-12-24) |
| 13 | 4 | "สมมุติว่า... ไอออนแมนต่อสู้กับแกรนด์มาสเตอร์?" | ไบรอัน แอนดรูว์ | เอ.ซี. แบรดลีย์ | 25 ธันวาคม ค.ศ. 2023 (2023-12-25) |
| 14 | 5 | "สมมุติว่า... กัปตันคาร์เตอร์ต่อสู้กับไฮดร้าสตอมเปอร์?" | ไบรอัน แอนดรูว์ | เอ.ซี. แบรดลีย์ | 26 ธันวาคม ค.ศ. 2023 (2023-12-26) |
| 15 | 6 | "สมมุติว่า... คาโฮริพลิกโฉมโลก?" | ไบรอัน แอนดรูว์ | ไรอัน ลิตเติล | 27 ธันวาคม ค.ศ. 2023 (2023-12-27) |
| 16 | 7 | "สมมุติว่า... เฮล่าก่อตั้งเท็นริงส์?" | ไบรอัน แอนดรูว์ | แมทธิว ชอนซีย์ | 28 ธันวาคม ค.ศ. 2023 (2023-12-28) |
| 17 | 8 | "สมมุติว่า... อเวนเจอร์รวมตัวกันในปี ค.ศ. 1602?" | ไบรอัน แอนดรูว์ | เอ.ซี. แบรดลีย์ & ไรอัน ลิตเติล | 29 ธันวาคม ค.ศ. 2023 (2023-12-29) |
| 18 | 9 | "สมมุติว่า... สเตรนจ์ซูพรีมเข้ามาแทรกแซง?" | ไบรอัน แอนดรูว์ | แมทธิว ชอนซีย์ | 30 ธันวาคม ค.ศ. 2023 (2023-12-30) |
นักแสดงและตัวละคร

ซีรีส์นี้บรรยายโดย เจฟฟรีย์ ไรต์ ในฐานะเดอะวอชเชอร์ ซึ่งเป็นสมาชิกของเอเลี่ยนกลุ่มวอชเชอร์เรซผู้สังเกตการณ์มัลติเวิร์ส แต่ละตอนนำเสนอตัวละครในเวอร์ชันต่าง ๆ จากภาพยนตร์ในจักรวาลภาพยนตร์มาร์เวล โดยมีนักแสดงหลายคนกลับมารับบทบาทในซีรีส์นี้
สมมุติว่า..? ปี 1

ฤดูกาลของรายการโทรทัศน์
| สมมุติว่า> .? ปี 1 |
| --- | --- |
ฤดูกาลที่ 1
นำแสดง: เจฟฟรีย์ ไรต์
ประเทศ: สหรัฐ
จำนวนตอน: 9
การออกอากาศ
เครือข่าย: ดิสนีย์+
ออกอากาศ: 11 สิงหาคม ค.ศ. 2021 (2021-08-11) – 6 ตุลาคม ค.ศ. 2021 (2021-10-06)
ลำดับฤดูกาล
ถัดไป → สมมุติว่า..? ปี 2
สมมุติว่า..? ฤดูกาลที่ 1 (อังกฤษ: What If...? Season 1) เป็นฤดูกาลที่หนึ่งของซีรีย์กวีนิพนธ์แอนิเมชันอเมริกันเรื่อง สมมุติว่า..? อิงจากซีรีส์ของมาร์เวลคอมิกส์ในชื่อเดียวกัน มีเนื้อเรื่องเกี่ยวกับการสำรวจเส้นเวลาอื่น ๆ ในพหุจักรวาลที่นำเสนอให้เห็นว่าจะเกิดอะไรขึ้นหากเหตุการณ์สำคัญจากภาพยนตร์ของจักรวาลภาพยนตร์มาร์เวล (MCU) เกิดขึ้นแตกต่างกัน ฤดูกาลนี้ผลิตโดยมาร์เวลสตูดิโอส์แอนิเมชัน โดยมีเอ. ซี. แบรดลีย์ ทำหน้าที่เป็นหัวหน้านักเขียนและไบรอัน แอนดรูว์ เป็นผู้กำกับเป็นหลัก แอนิเมชันสำหรับฤดูกาลนี้จัดทำโดย Blue Spirit, Squeeze, Flying Bark Productions, and Stellar Creative Lab โดยมีสเตฟาน แฟรงค์ ทำหน้าที่เป็นหัวหน้าฝ่ายแอนิเมชัน
เจฟฟรีย์ ไรท์ รับบทเป็น วอชเชอร์ ผู้บรรยายซีรีส์นี้ร่วมกับนักแสดงภาพยนตร์เอ็มซียูหลายคนที่กลับมารับบทเดิม การพัฒนาของฤดูกาลนี้เริ่มต้นในเดือนธันวาคม ค.ศ. 2019 โดยบทของฤดูกาลเขียนขึ้นระหว่างเดือนมกราคมถึงตุลาคม ค.ศ. 2020 ท่ามกลางการระบาดทั่วของโควิด-19 แบรดลีย์และแอนดรูว์ได้รับการเปิดเผยว่าจะกลับมาในเดือนพฤศจิกายน ค.ศ. 2021 หลังจากนั้น สเตฟาน แฟรงค์ หัวหน้าฝ่ายแอนิเมชั่นของฤดูกาลที่ 1 ได้รับการเปิดเผยว่าเป็นผู้กำกับอีกคนภายในเดือนธันวาคม ค.ศ. 2023
ซีรีส์นี้ได้รับการประกาศอย่างเป็นทางการในเดือนเมษายน ค.ศ. 2019 โดยนักแสดงหลายคนได้ประกาศในเดือนกรกฎาคม แบรดลีย์และแอนดรูว์ได้รับการยืนยันในเดือนสิงหาคม ค.ศ. 2019
ฤดุกาลแรกฉายรอบปฐมทัศน์ทางดิสนีย์+ เมื่อวันที่ 11 สิงหาคม ค.ศ. 2021 และมีความยาวเก้าตอนจนถึงวันที่ 6 ตุลาคม โดยเป็นส่วนหนึ่งของเฟสสี่ของจักรวาลภาพยนตร์มาร์เวล ฤดูกาลนี้ได้รับการวิจารณ์ในแง่บวกโดยทั่วไป โดยได้รับคำชมในด้านการพากย์เสียง โครงเรื่องและสถานการณ์ที่สร้างสรรค์ แต่ก็มีการวิพากษ์วิจารณ์แง่ลบบ้างเกี่ยวกับแอนิเมชัน ความยาวของตอน และการเขียนบท สำหรับฤดูกาลที่สองได้รับการยืนยันในเดือนธันวาคม ค.ศ. 2019
รายชื่อตอน

| ตอน ทั้งหมด | ตอนในฤดูกาล | ชื่อ | กำกับโดย | เขียนโดย | วันเผยแพร่เดิม |
| --- | --- | --- | --- | --- | --- |
| 1 | 1 | "สมมุติว่า... กัปตันคาร์เตอร์เป็นอเวนเจอร์สคนแรก?" | ไบรอัน แอนดรูว์ | เอ. ซี. แบรดลีย์ | 11 สิงหาคม ค.ศ. 2021 (2021-08-11) |
| 2 | 2 | "สมมุติว่า... ทีชัลล่ากลายเป็นสตาร์-ลอร์ด?" | ไบรอัน แอนดรูว์ | แมทธิว ชอนซีย์ | 18 สิงหาคม ค.ศ. 2021 (2021-08-18) |
| 3 | 3 | "สมมุติว่า... โลกสูญเสียวีรบุรุษที่แข็งแกร่งที่สุดไป?" | ไบรอัน แอนดรูว์ | เอ. ซี. แบรดลีย์ และ แมทธิว ชอนซีย์ | 25 สิงหาคม ค.ศ. 2021 (2021-08-25) |
| 4 | 4 | "สมมุติว่า... ด็อกเตอร์สเตรนจ์ สูญเสียหัวใจแทนมือของเขา?" | ไบรอัน แอนดรูว์ | เอ. ซี. แบรดลีย์ | 1 กันยายน ค.ศ. 2021 (2021-09-01) |
| 5 | 5 | "สมมุติว่า... ซอมบี้?!" | ไบรอัน แอนดรูว์ | แมทธิว ชอนซีย์ | 8 กันยายน ค.ศ. 2021 (2021-09-08) |
| 6 | 6 | "สมมุติว่า... คิลมองเกอร์ช่วยโทนี สตาร์กไว้?" | ไบรอัน แอนดรูว์ | แมทธิว ชอนซีย์ | 15 กันยายน ค.ศ. 2021 (2021-09-15) |
| 7 | 7 | "สมมุติว่า... ธอร์เป็นลูกคนเดียว?" | ไบรอัน แอนดรูว์ | เอ. ซี. แบรดลีย์ | 22 กันยายน ค.ศ. 2021 (2021-09-22) |
| 8 | 8 | "สมมุติว่า... อัลตรอนชนะ?" | ไบรอัน แอนดรูว์ | แมทธิว ชอนซีย์ | 29 กันยายน ค.ศ. 2021 (2021-09-29) |
| 9 | 9 | "สมมุติว่า... เดอะวอชเชอร์ผิดคำสาบาน?" | ไบรอัน แอนดรูว์ | เอ. ซี. แบรดลีย์ | 6 ตุลาคม ค.ศ. 2021 (2021-10-06) |
นักแสดงและตัวละคร

ซีรีส์นี้บรรยายโดย เจฟฟรีย์ ไรต์ ในฐานะเดอะวอชเชอร์ ซึ่งเป็นสมาชิกของเอเลี่ยนกลุ่มวอชเชอร์เรซผู้สังเกตการณ์มัลติเวิร์ส แต่ละตอนนำเสนอตัวละครในเวอร์ชันต่าง ๆ จากภาพยนตร์ในจักรวาลภาพยนตร์มาร์เวล โดยมีนักแสดงหลายคนกลับมารับบทบาทในซีรีส์นี้
สมัยอีโอซีน

Basilosaurus
Prorastomus, an early sirenian
สมัยอีโอซีน (อังกฤษ: Eocene) เป็นสมัยหนึ่งของยุคพาลีโอจีนในธรณีกาลระหว่าง 56 ถึง 33.9 ล้านปีก่อนถึงปัจจุบัน
สมัยอีโอซีนเป็นสมัยที่สองของยุคพาลีโอจีน ซึ่งเป็นยุคแรกของมหายุคซีโนโซอิก สมัยอีโอซีนต่อมาจากสมัยพาลีโอซีนและตามด้วยสมัยโอลิโกซีน
ชื่อ Eocene มาจากกรีกโบราณἠώς (ēṓs, "รุ่งอรุณ") และκαινός (kainós, "ใหม่") และหมายถึง "รุ่งอรุณ" ของสัตว์สมัยใหม่ที่ปรากฏในช่วงยุคนี้
ลักษณะ

สมัยนี้กินเวลาประมาณ 15 ล้านปี มีอากาศเย็น ภูมิประเทศเป็นป่าดิบชื้น ผสมป่าดิบแล้งและมีทุ่งหญ้าแพร่กระจายไปทั่วโลก และสัตว์เลี้ยงลูกด้วยนมในสมัยนี้มีวิวัฒนาการอย่างรวดเร็ว โดยที่สัตว์เลี้ยงลูกด้วยนมเริ่มมีวิวัฒนาการจากขนาดเล็กให้มีขนาดใหญ่ขึ้น และเป็นสมัยแรกที่ช้างเริ่มปรากฏขึ้น สัตว์กีบก็เริ่มมีวิวัฒนาการขึ้นมากหลายชนิดเช่น สมเสร็จ,แรด,อูฐ,แอนทราโคแทร์,ชาลิโคแทร์ (รูปร่างคล้ายม้า),ไททันโนแทร์ (รูปร่างคล้ายแรด),แอนดูซาร์ส และ ฮาพาโกเลสเทส นอกจากนี้ยังมีสัตว์ฟันแทะ เช่น ไพรเมต ค้างคาว และสัตว์เลี้ยงลูกด้วยนมในทะเลได้แก่ วาฬ โลมา พะยูน พบปะการัง หอยกาบคู่ชนิดต่าง ๆ ปลาเทเลออสท์ (Teleost) ซึ่ง เป็นปลากระดูกแข็ง นกในสมัยนี้ได้วิวัฒนาการมากขึ้นโดยมีนกบินไม่ได้ขนาดใหญ่เป็นนักล่าบนสุดในห่วงโซ่อาหารอยู่
สมัยเอลิซาเบธ

| สมัยเอลิซาเบธ |
| --- | --- |
 สมเด็จพระราชินีนาถเอลิซาเบธที่ 1
ค.ศ. 1558–ค.ศ. 1603
ก่อนหน้า: สมัยทิวดอร์
ตามด้วย: สมัยสจวต
กษัตริย์: พระราชินีนาถเอลิซาเบธที่ 1
ประวัติศาสตร์ - ยุคสมัย - กษัตริย์
สมัยเอลิซาเบธ หรือ สมัยพระราชินีนาถเอลิซาเบธ (อังกฤษ: Elizabethan era) เป็นระยะเวลาในรัชสมัยของสมเด็จพระราชินีนาถเอลิซาเบธที่ 1 แห่งอังกฤษ ระหว่างปี ค.ศ. 1558 ถึงปี ค.ศ. 1603 เป็นสมัยที่ถือกันว่าเป็นยุคทองในประวัติศาสตร์อังกฤษ เป็นสมัยสูงสุดของยุคฟื้นฟูศิลปวิทยาอังกฤษ ที่เห็นได้จากผลงานอันรุ่งเรืองทางโคลงกลอน วรรณคดี การละคร ของ วิลเลียม เชกสเปียร์ และนักประพันธ์คนอื่นๆ ลักษณะของละครมีลักษณะที่เป็นเอกลักษณ์ที่ต่างจากสมัยก่อนหน้านั้น นอกจากนั้นยังเป็นยุคที่มีการเดินทางไปสำรวจที่ต่างๆ ในต่างประเทศ และการการปฏิรูปศาสนาของนิกายโปรเตสแตนต์ เริ่มเข้ามามีบทบาทในอังกฤษ
สมัยเอลิซาเบธเป็นสมัยที่ถือกันว่าเป็นสมัยที่ดีเด่นเพราะเป็นสมัยที่ดีกว่าสมัยก่อนหน้าและหลังจากนั้น เป็นสมัยที่บ้านเมืองมีความสงบสุขหลังจากการปฏิรูปศาสนาที่ประเทศอังกฤษ, ความขัดแย้งระหว่างนิกายโปรเตสแตนต์กับโรมันคาทอลิก และความขัดแย้งระหว่างรัฐสภาแห่งอังกฤษกับพระมหากษัตริย์ในคริสต์ศตวรรษที่ 17 นอกจากนั้นเศรษฐกิจของอังกฤษในระหว่างนั้นก็อยู่ในสภาพที่ดีกว่าประเทศอื่นๆ ในยุโรป
ยุคฟื้นฟูศิลปวิทยาอิตาลีมาสิ้นสุดลง ฝรั่งเศสก็มีปัญหาเรื่องความขัดแย้งทางศาสนาที่เพิ่งมาจบลงในปี ค.ศ. 1598 หลังจากการออกพระราชกฤษฎีกาแห่งนองซ์ ความขัดแย้งระหว่างอังกฤษและฝรั่งเศสที่มีมาหลายร้อยปีก็มาสิ้นสุดลงเกือบทั้งสิ้นในสมัยนี้ อังกฤษในรัชสมัยของพระราชินีนาถเอลิซาเบธเป็นสมัยที่รัฐบาลมีความเข้มแข็งซึ่งเป็นผลมาจากการปฏิรูปในรัชสมัยของพระเจ้าเฮนรีที่ 7 และ พระเจ้าเฮนรีที่ 8 เศรษฐกิจรุ่งเรืองขึ้นจากเส้นทางค้าขายระหว่างอังกฤษและอเมริกา
แต่ปัญหาที่ใหญ่ที่สุดในสมัยนี้คือสเปนผู้เป็นคู่แข่งสำคัญของอังกฤษ, ยุโรปและอเมริกา ความขัดแย้งที่ขยายตัวจนเป็นสงครามอังกฤษ-สเปน ค.ศ. 1585 ระหว่างปี ค.ศ. 1585 ถึงปี ค.ศ. 1604 เมื่อพระเจ้าฟิลลิปที่ 2 แห่งสเปนพยายามรุกรานอังกฤษโดย กองทัพเรืออาร์มาดา (Spanish Armada) ค.ศ. 1588 แต่ก็ทรงได้รับความพ่ายแพ้อย่างยับเยิน แต่อังกฤษเองก็มิได้มีความสำเร็จในความพยายามที่จะรุกรานสเปนในปี ค.ศ. 1589 สเปนหันไปสนับสนุนโรมันคาทอลิกไอร์แลนด์ในสงครามกองโจรต่อต้านอังกฤษ การใช้ทุนทรัพย์ในการต่อสู้กับสเปนและแพ้หลายครั้งเป็นผลทำให้เศรษฐกิจเสื่อมโทรมลง ปัญหาการยึดครองอาณานิคมและการควบคุมเส้นทางการค้าขายมิได้ลงเอยจนกระทั่งการลงนามในสนธิสัญญาลอนดอน ค.ศ. 1604 ปึหนึ่งหลังจากที่พระราชินีนาถเอลิซาเบธเสด็จสวรรคต
ดูเพิ่ม

สมเด็จพระราชินีนาถเอลิซาเบธที่ 1 แห่งอังกฤษ
สถาปัตยกรรมเอลิซาเบธ
สมาคมกีฬาฟุตบอล

สำหรับสมาคมกีฬาฟุตบอลในประเทศอังกฤษ ดูที่ สมาคมฟุตบอล (ประเทศอังกฤษ)
สมาคมกีฬาฟุตบอล หรือ สมาคมฟุตบอล (อังกฤษ: Football association, Soccer association) หรือ สหพันธ์กีฬาฟุตบอล หรือ สหพันธ์ฟุตบอล (อังกฤษ: Football federation, Soccer federation) เป็นองค์กรกำกับดูแลกีฬาฟุตบอลของแต่ละประเทศ ส่วนมากเป็นสมาชิกขององค์กรกีฬาฟุตบอลในระดับภูมิภาค เช่น สหภาพสมาคมฟุตบอลยุโรป (ยูฟ่า) และ สมาพันธ์ฟุตบอลอเมริกาใต้ (คอนเมบอล) และองค์กรกำกับดูแลในระดับโลกอย่าง สหพันธ์ฟุตบอลนานาชาติ (ฟีฟ่า) มีจำนวนเพียงเล็กน้อยที่ยังไม่ได้สมัคร หรือไม่ได้รับอนุญาตให้เข้าเป็นสมาชิกของหน่วยงานเหล่านี้ ด้านล่างนี้คือรายชื่อสมาคมฟุตบอลที่มีบทความต่าง ๆ
| ด ค กสมาคมกีฬาฟุตบอลแห่งชาติของแต่ละประเทศ |
| --- | --- |
คอนคาแคฟ: คอสตาริกา · คิวบา · แคนาดา · จาเมกา · ปานามา · เม็กซิโก · สหรัฐ · เอลซัลวาดอร์ · ฮอนดูรัส
คอนเมบอล: โคลอมเบีย · ชิลี · บราซิล · โบลิเวีย · ปารากวัย · เปรู · อาร์เจนตินา · อุรุกวัย · เอกวาดอร์
ซีเอเอฟ: กานา · โกตดิวัวร์ · แคเมอรูน · เซเนกัล · แซนซิบาร์ · ตูนิเซีย · ไนจีเรีย · โมร็อกโก · อียิปต์ · แอฟริกาใต้ · แอลจีเรีย
ยูฟ่า:  ฝรั่งเศส  เยอรมนี  สเปน  อังกฤษ  อิตาลี  รายชื่อ 
เอเอฟซี: กาตาร์ · เกาหลีใต้ · เกาหลีเหนือ · คูเวต · จีน · ซาอุดีอาระเบีย · ญี่ปุ่น · ไต้หวัน · ไทย · มาเก๊า · มาเลเซีย · ลาว · เวียดนาม · สหรัฐอาหรับเอมิเรตส์ · ออสเตรเลีย · อินเดีย · อินโดนีเซีย · อิรัก · อิหร่าน · อุซเบกิสถาน · ฮ่องกง
โอเอฟซี: ตองงา · นิวซีแลนด์ · ปาปัวนิวกินี · ฟีจี · วานูอาตู · หมู่เกาะคุก · หมู่เกาะโซโลมอน
อดีต: เซอร์เบียและมอนเตเนโกร · ยูโกสลาเวีย · เยอรมนีตะวันออก · สหภาพโซเวียต
ไม่ยอมรับ: กรีนแลนด์ · กาตาลุญญา · นอร์เทิร์นไซปรัส · นครรัฐวาติกัน · โมนาโก
| ด ค กสมาคมกีฬาฟุตบอลแห่งชาติของทวีปยุโรป (ยูฟ่า) |
| --- | --- |
ปัจจุบัน:  แอลเบเนีย  อันดอร์รา  อาร์มีเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  อังกฤษ  เอสโตเนีย  หมู่เกาะแฟโร  ฟินแลนด์  ฝรั่งเศส  จอร์เจีย  เยอรมนี  ยิบรอลตาร์  กรีซ  ฮังการี  ไอซ์แลนด์  อิสราเอล  อิตาลี  คาซัคสถาน  คอซอวอ  ลัตเวีย  ลีชเทินชไตน์  ลิทัวเนีย  ลักเซมเบิร์ก  มอลตา  มอลโดวา  มอนเตเนโกร  เนเธอร์แลนด์  มาซิโดเนียเหนือ  นอร์เทิร์นไอร์แลนด์  นอร์เวย์  โปแลนด์  โปรตุเกส  ไอร์แลนด์  โรมาเนีย  รัสเซีย  ซานมารีโน  สกอตแลนด์  เซอร์เบีย  สโลวาเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน  เวลส์ 
อดีต:  เยอรมนีตะวันออก  ซาร์แลนด์  เซอร์เบียและมอนเตเนโกร  สหภาพโซเวียต  ยูโกสลาเวีย 
| --- | --- |
ฐานข้อมูลการควบคุมรายการหลักฐาน: ประจำชาติ :  เช็กเกีย
สมัยทิวดอร์

| สมัยทิวดอร์> ค.ศ. 1485 ถึงปี ค.ศ. 1603 |
| --- | --- |
ก่อนหน้า: ไม่มี
ตามด้วย: สมัยเอลิซาเบธ
กษัตริย์: กษัตริย์ราชวงศ์ทิวดอร์
ประวัติศาสตร์ - ยุคสมัย - กษัตริย์
สมัยทิวดอร์ (อังกฤษ: Tudor period) มักจะกล่าวถึงช่วงระยะเวลาระหว่างปี ค.ศ. 1485 ถึงปี ค.ศ. 1603 โดยเฉพาะเมื่อเกี่ยวกับประวัติศาสตร์อังกฤษ ซึ่งเป็นช่วงเวลาที่ตรงกับราชวงศ์ทิวดอร์ปกครองอังกฤษ โดยมีพระเจ้าเฮนรีที่ 7เป็นปฐมกษัตริย์ สมัยทิวดอร์เรียกอย่างกว้างๆ ที่รวมรัชสมัยของพระราชินีนาถเอลิซาเบธที่ 1 แต่รัชสมัยของพระราชินีนาถเอลิซาเบธก็ถือว่าอีกสมัยหนึ่งต่างหากที่เป็นสมัยเอลิซาเบธ
การปฏิวัติทางสังคมและทางเศรษฐกิจ

หลังจากกาฬโรคระบาดในยุโรปและความเสื่อมโทรมทางด้านการเกษตรกรรมของปลายคริสต์ศตวรรษที่  14 การขยายตัวของประชาชนก็เพิ่มมากขึ้น การขยายตัวของการส่งออกของผลิตภัณฑ์ขนแกะไปยังยุโรปทำให้เพิ่มฐานะทางเศรษฐกิจ ในปี ค.ศ. 1496 พระเจ้าเฮนรีที่ 7 ทรงประสบความสำเร็จในการตกลงในสนธิสัญญาอินเตอร์เคอร์ซัสแม็กนัส (Intercursus Magnus) ซึ่งเป็นสนธิสัญญาทางการค้ากับประเทศในยุโรปที่อังกฤษเป็นฝ่ายได้เปรียบ
ค่าจ้างแรงงานที่สูงและที่ดินที่มีมากมายในปลายคริสต์ศตวรรษที่ 14 และต้นคริสต์ศตวรรษที่ 15 ก็มาแทนที่ด้วยค่าจ้างแรงงานที่ถูกลงและความขาดแคลนที่ดิน ภาวะเงินเฟ้อซึ่งอาจจะมีสาเหตุมาจากทองที่หลั่งไหลเข้ามาจากอเมริกาและการขยายตัวของจำนวนประชากรเป็นบ่อเกิดของความไม่สงบในสังคมซึ่งมาจากช่องว่างระหว่างผู้มีฐานะดีและคนยากจนที่ขยายตัวมากขึ้น สมัยนี้เป็นสมัยของการเปลี่ยนแปลงของประชากรที่อาศัยอยู่ในชนบทที่มีเจ้านายเป็นขุนนางที่เริ่มจะลดจำนวนน้อยลงตามลำดับ
ดูเพิ่ม

ประวัติศาสตร์อังกฤษ
สถาปัตยกรรมทิวดอร์
ตราประจำราชวงศ์
สมมติฐานประสิทธิภาพของตลาด

ในทางการเงิน สมมติฐานประสิทธิภาพของตลาด (อังกฤษ: Efficient market hypothesis) อ้างว่าตลาดการเงินเป็นตลาดที่มีประสิทธิภาพ ซึ่งหมายความว่า ราคาหลักทรัพย์ที่ขายในตลาดนั้นได้สะท้อนถึงข้อมูลที่เกี่ยวข้องทั้งหมดแล้ว นอกจากนี้ยังอาจกล่าวได้ว่าราคาของสินทรัพย์นั้นๆได้สะท้อนถึงความเชื่อของนักลงทุนเกี่ยวกับความคาดหวังในอนาคตด้วย
สมมติฐานประสิทธิภาพของตลาดยังมีความหมายครอบคลุมไปถึงความเชื่อที่ว่า ไม่มีทางที่นักลุงทุนจะสามารถเอาชนะตลาดได้อย่างต่อเนื่องโดยใช้ข้อมูลที่เป็นที่ทราบกันดีอยู่แล้วในตลาด หากแต่จะเป็นความโชคดีของนักลงทุนเอง หรือ การที่นักลงทุนได้ข้อมูลจากภายในบริษัทนั้นๆเท่านั้น
กล่าวคือ
การเคลื่อนไหวของราคาหลักทรัพย์ได้   ไม่มีรูปแบบ หรือ มีรูปแบบที่คงอยู่ไม่นาน  พอที่ นักลงทุน จะ "พยากรณ์" และ ทำกำไรจากการรู้รูปแบบนั้นได้
ผลตอบแทน (หลังปรับความเสี่ยงแล้ว) ของ หลักทรัพย์ แต่ละตัว ควรจะเท่ากัน
ข้อกำหนดของสมมติฐาน

สมมติฐานประสิทธิภาพของตลาดนั้น  นักลงทุนไม่จำเป็นต้องตัดสินใจตามเหตุและผลเสมอไป นักลงทุนอาจจะตัดสินใจทำสิ่งที่เกินหรือต่ำกว่าความพอดี แต่โดยสุทธิแล้ว การกระทำจะเฉลี่ยๆไป ปฏิกกริยาของนักลงทุนโดยรวมจึงเป็นแบบสุ่ม เพราะฉะนั้นนักลงทุนจะไม่สามารถทำกำไรเกินกว่าผู้อื่น (กำไรเกินปกติ) ได้
สมมติฐานประสิทธิภาพของตลาดนั้นแบ่งออกได้เป็นสามรูปแบบคือ แบบอ่อน (Weak Form) แบบกลาง (Semi-Strong Form) และแบบเข้ม (Strong Form) ความแตกต่างของสมมติฐานทั้งสามแบบนั้นก็ขึ้นอยู่กับแหล่งของข้อมูลที่ส่งผลกระทบต่อราคาของสินทรัพย์ในตลาด สมมติฐานประสิทธิภาพของตลาดแบบอ่อนนั้นกล่าวว่าราคาในตลาดนั้นเป็นผลจากราคาหุ้นในอดีต แบบกลางนั้นกล่าวว่า ราคาในตลาดนั้นเป็นผลมาจากข้อมูลที่เปิดเผยต่อสาธารณชน ส่วนแบบเข้มนั้นกล่าวว่าราคาตลาดนั้นสะท้อนถึงข้อมูลทั้งหมดที่มีอยู่ซึ่งหมายรวมถึงข้อมูลที่เปิดเปิดเผยต่อสาธารณชนและข้อมูลภายในบริษัท
สมมติฐานแบบอ่อน

ตลาดที่มีประสิทธิภาพแบบอ่อน (weak-form efficiency) ราคาหลักทรัพย์ในอนาคต ไม่สามารถพยากรณ์ได้ด้วยราคาในอดีต การทำไรเกินกว่าปกติ ไม่สามารถทำได้ในระยะยาวโดยใช้กลยุทธ์การลงทุนบนพื้นฐานของราคาในอดีตหรือประวัติศาสตร์ การวิเคราะห์ทางเทคนิคเพื่อให้เกิดกำไรเกินกว่าปกติ ไม่สามารถจะทำได้แต่สำหรับการวิเคราะห์เชิงพื้นฐานอาจจะยังคงทำกำไรได้ นอกจากนี้ ราคาหลักทรัพย์ยังไม่ขึ้นอยู่กับราคาก่อนหน้าและไม่มีรูปแบบของราคาหลักทรัพย์
สมมติฐานแบบกลาง

ตลาดที่มีประสิทธิภาพแบบกึ่งเข้มแข็ง (semi-strong-form efficiency) ราคาหลักทรัพย์เปลี่ยนแปลงตามข้อมูลข่าวสารที่สาธารณชนได้รับอย่างรวดเร็วและไม่มีอคติ ไม่มีใครสามารถทำกำไรส่วนเกินได้จากข้อมูลข่าวสารที่สาธารณชนได้รับและรวมถึงการวิเคราะห์เชิงพื้นฐานและการวิเคราะห์ปัจจัยทางเทคนิค
สมมติฐานแบบเข้ม

ตลาดที่มีประสิทธิภาพแบบเข้มแข็ง (strong form efficiency) ราคาหลักทรัพย์สะท้อนทุกข่าวสารทั้งสาธารณะและภายใน ไม่มีใครสามารถสร้างกำไรส่วนเกินได้ในระยะยาว โดยใช้กฎหมายกีดกันข้อมูลภายในบริษัท เพื่อป้องกันและลงโทษคนวงในของบริษัทใช้ข้อมูลข่าวสารภายในเพื่อทำกำไรเกินกว่าปกติ